

*Έγγραφα για Πολιτικό Γάμο στην Γεροσκήπου*

**ΚΥΠΡΙΟΙ ΠΟΛΙΤΕΣ**

Για Πολιτικό Γάμο Κύπριου υπηκόου στον Δήμο Γεροσκήπου, πρέπει να προσκομισθούν τα πιο κάτω πιστοποιητικά/έγγραφα:

1. Διαβατήριο ή Δελτίο Ταυτότητας Kυπριακής Δημοκρατίας.

2. Σε περίπτωση που είστε άγαμος/άγαμη, πρέπει να κάνετε ένορκη δήλωση στο Επαρχιακό Δικαστήριο και στη συνέχεια, η ένορκη δήλωση πρέπει να παρουσιαστεί από εσάς προσωπικά στο Γραφείο του Επάρχου για έκδοση πιστοποιητικού ελευθερίας. Ισχύει μόνο στην περίπτωση που και οι δύο ενδιαφερόμενοι είναι Κύπριοι. Σε περίπτωση που ο ένας εκ των δύο είναι υπήκοος χώρας εκτός της Ευρωπαϊκής Ένωσης, η ένορκη δήλωση πρέπει να παρουσιαστεί από εσάς προσωπικά στο γραφείο του Γενικού Ληξίαρχου (Υπουργείο Εσωτερικών, Λευκωσία τηλ. 22804522).

3. Σε περίπτωση που είστε διαζευγμένος/διαζευγμένη, πρέπει να παρουσιάσετε το πρωτότυπο έγγραφο διαζυγίου σας από το Οικογενειακό Δικαστήριο. Επίσης πρέπει να παρουσιάσετε και το έγγραφο που αναφέρεται στην παράγραφο 2 πιο πάνω.

4. Σε περίπτωση που είστε χήρος/χήρα, πρέπει να παρουσιάσετε το πρωτότυπο πιστοποιητικό θανάτου. Επίσης, πρέπει να παρουσιάσετε και το έγγραφο που αναφέρεται στην παράγραφο 2 πιο πάνω.

5. Εάν οποιοσδήποτε από εσάς είναι σε ηλικία κάτω των 18 ετών, θα πρέπει να έχει επιπρόσθετα την γραπτή συγκατάθεση των γονέων του πιστοποιημένη από Δικαστήριο της Κυπριακής Δημοκρατίας.

6. Αντίγραφο ταυτότητας/ διαβατηρίου δύο μαρτύρων άνω των 18 ετών, οι οποίοι πρέπει να παρευρεθούν την ημέρα του γάμου.

ΠΑΡΑΚΑΛΩ ΣΗΜΕΙΩΣΤΕ:

Το πιστοποιητικό ελευθερίας έχει ισχύ μόνο για τρεις (3) μήνες από την ημερομηνία έκδοσης του και πρέπει να είναι πρωτότυπο. Ως εκ τούτου, η τέλεση του πολιτικού γάμου πρέπει να διευθετηθεί εντός του συγκεκριμένου χρονικού πλαισίου.